**Ningea imponderabil...**

*Gabriel Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Era atâta liniște în univers

că stele se-auzeau căzând,

ca o cadență frustă a cailor zăpezii

pe tâmplele-mi zvâcninde.

Ninsori uraniene se așterneau pe umeri

crescându-mi aripi albe în noaptea boreală...

Să prind o stea în palmă,

mă tot rugam în minte privind imensitatea,

iar Gânditorul timp

încremeni preț de-o sclipire anii-lumină

sub felinare mute.

Ningea imponderabil...